**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.250/6  (prot. Nr.6, 8.§) |  |

Par projektu “Brīvdabas sporta un

aktīvās atpūtas infrastruktūras

paplašināšana Zirgu salā, Liepājā”

Pamatojoties uz Pašvaldību likuma 4. panta pirmās daļas 2. punktu, Ministru kabineta 2023. gada 10. oktobra noteikumiem Nr.579 “Valsts un Eiropas Savienības atbalsta piešķiršanas kārtība Eiropas Jūrlietu, zvejniecības un akvakultūras fonda pasākumam “Sabiedrības virzītas vietējās attīstības stratēģiju īstenošana”, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna uzdevumu 1.5. “Nodrošināt dabas vērtību saglabāšanu un aizsardzību, īpaši veicinot pludmales un piekrastes teritoriju attīstību, pieejamību un daudzveidīgu izmantošanu”, izskatot Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6) un pastāvīgās Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt projekta “Brīvdabas sporta un aktīvās atpūtas infrastruktūras paplašināšana Zirgu salā, Liepājā” (turpmāk – Projekts) sagatavošanu un iesniegšanu finansējuma saņemšanai Eiropas Jūrlietu, zvejniecības un akvakultūras fonda (EJZAF) programmas zivsaimniecības attīstībai 2021.-2027. gadam pasākumā “Sabiedrības virzītas vietējās attīstības stratēģiju īstenošana” otrās projektu iesniegumu atlases kārtas ietvaros.

2. Apstiprināt Projekta kopējās attiecināmās izmaksas650 000,00 EUR(seši simti piecdesmit tūkstoši *euro* un 00 centi) apmērā, no kurām:

2.1. EJZAF finansējums (90%) – 585 000,00 EUR;

2.2. Liepājas valstspilsētas pašvaldības līdzfinansējums (10%) – 65 000,00 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta kopējo izmaksu segšanai 65 000,00 EUR (sešdesmit pieci tūkstoši *euro* un 00 centi) apmērā 2025. gadā.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta izmaksu segšanai 468 000,00 EUR (četri simti sešdesmit astoņi tūkstoši *euro* un 00 centi) apmērā 2025. gadā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, būvdarbu līgumu, Projekta un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Domes priekšsēdētājam | |